થરાદ શહેરમાં પોલીસથી બેકોફ બની એક પછી એક સોસાયટીના મકાનોને તસ્કરો ચોરીઓને અંજામ આપી રહ્યા છે ગત રોજ શ્રીજી સોસાયટીમાં થયેલી ચોરીની તપાસ શરૂ થઈ ત્યાં ગત રાત્રીએ શીવશક્તિ સોસાયટીમાં આવેલા ચાર મકાનોના તાળાં તોડી અંદાજે ૧,૮૦,૦૦૦ લાખ ઉપરાંતની ચોરી થતાં શહેરી જનોમાં ભયનો મોહોલ સાથે પોલીસ વિરૂધ્ધ રોષ ભભૂકી ઉઠયો હતો થરાદ શહેરમાં આવેલી શીવશક્તિ સોસાયટીમાં રહેતા ફરીયાદી નરેશભાઈ રતીલાલ દવે ગત રોજ રવિવારે તેમના ગામ થરાદ નજીક જમડા ગામ પરિવાર સાથે ગયેલા ત્યારે રાત્રીના સમયે અજાણ્યા તસ્કરોએ તેમના મકાન સહીત અન્ય  ત્રણ મકાનોને નિશાન ચોરી કરી હોવાની જાણ સવારે થતાં તાબડતોડ ઘરે આવી તપાસ કરતાં ઘરના દરવાજા સહીત ટેબલ અને તિજોરીના તાળાં તુટેલી હાલતમાં હોવાથી તપાસ કરતાં ઘરમાંથી સોના ચાંદીના દાગીના સહીત રોકડ રકમ મળી કુલ ૧,૮૦,૦૦૦ લાખની ચોરી થઈ હોવાનુ જાણવા મળેલ ત્યારે સોસાયટીમાં અન્ય ડીમ્પલબેન,ડુગરાભાઈ પટેલ લહીત શંકરભાઈ રાજગોર સહીતના મકાનોના તાળાં તોડી અંદાજે ૧૯,૦૦૦ હજાર રોકડ રકમની ચોરી અજાણ્યા ઈસમો ચોરી ગયા હોવાની જાણ થરાદ પોલીસને કરતાં એએસપી સહીત ડીવાયએસપી પોલીસ કાફલા સાથે ઘટના સ્થળે દોડી આવી ચોરીનો ભેદ ઉકેલવા ડોગસ્કોડ સહીત એફએસએલ ટીમની મદદ લીધી હતી જોકે કોઈ સુરાગ હાથ ના લાગતો પોલીસે વધુ તપાસ હાથ ધરી હતી જોકે થરાદમાં તસ્કરોએ મચાવેલા આતંકને લઈને શહેરી જનોમાં ફડફડાટ વ્યાપી ઉઠયો હતો